RESOLUCIÓN do 13 de decembro de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros dos artigos 20º e 26º do convenio colectivo do sector de carpintaría de ribeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/01/2005

Vista a acta da comisión paritaria de interpretación do convenio colectivo do sector de carpintaría de ribeira da provincia de Pontevedra, que tivo entrada no rexistro único do edificio administrativo da Xunta de Galicia en Vigo o día 2-12-2004, subscrita en representación da parte económica pola Asociación Provincial de Empresarios da Madeira (Asema) e da parte social polas centrais sindicais CC.OO., UGT e CIG, en data 25-11-2004, solicitando a corrección de erros dos artigos 20º e 26º do convenio provincial na súa versión en galego publicada no BOP nº 206, do 25-10-2004, e no senso que se fai figurar no texto da devandita acta.
Que, ao abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta delegación provincial
ACORDA:
Primeiro.-Rectificar o erro material sufrido nos artigos 20º e 26º do convenio colectivo do sector de carpintaría de ribeira, da provincia de Pontevedra na súa versión en galego publicada no BOP nº 206, do 25-10-2004 e no senso que figura no texto da acta.
Segundo.-Ordenar a súa inscrición no libro rexistro de convenios colectivos de traballo existente nesta delegación provincial, e a notificación ás representacións económica e social da comisión negociadora.
Terceiro.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Cuarto.-Dispor a súa publicación no Diario Oficial de Galicia.
Vigo, 13 de decembro de 2004.
Joaquín Macías Sánchez
Delegado provincial de Pontevedra
Convenio colectivo do sector de carpintaría de ribeira da provincia de Pontevedra
Reunión da comisión paritaria
Asistentes:
CC.OO.: Francisco Javier Boullosa González.
CIG: Alberto Fernández Campo.
UGT: Ramón Carrera Molares.
Representación empresarial:
Mario Cardama Barrientos. Asema.
Ángel Montenegro Montenegro. Asema
Concepción Nieto Rodríguez. Asema.
Secretario de actas: Patricia Vázquez Prada.
En Vigo, nos locales da Confederación Provincial de Empresarios de Pontevedra, sendo as doce horas do día vinte e catro de novembro de dous mil catro, reúnese a comisión paritaria do convenio colectivo do sector de carpintaría de ribeira da provincia de Pontevedra, co obxecto de corrixir os erros detectados nos artigos 20º e 26º do dito convenio, na súa versión en galego publicada no BOP de Pontevedra nº 206, do luns 25 de outubro de 2004. Asisten os señores reseñados anteriormente...
...En relación ao artigo
Artigo 20º.-Gratificacións extraordinarias.
4. A paga de marzo establecida neste convenio, seguirase aboando do mesmo xeito que se realizou ata a data e a razón de (29) días para o ano 2004 para todas as categorías sobre os salarios da táboa anexa, aboándose o día laboral inmediatamente anterior ao 19 de marzo e nas mesmas condicións que as gratificacións de verán e Nadal.
O devengo da paga de marzo será do 1 de marzo o 28 de febreiro.
Artigo 26º.-Traballos penosos, molestos e toxicidade.
4. Por conseguinte o sinalado, e cara ás dificultades que existen para a aplicación práctica do disposto nos parágrafos anteriores, que require o control pormenorizado dos tempos e supostos de exposición aos riscos, a empresa que non teña establecido un control de tempos de exposición, de acordo co delegado ou delegados de persoal, pagará a cantidade de 2,37 euros por día efectivo de traballo a todos os traballadores incluídos nas epígrafes de xeral e pintura da táboa de salarios do convenio.
Sendo de conformidade polas partes presentes, procédese a sinatura por parte dos asistentes á comisión.
Sen máis asuntos que tratar, levántase a sesión sendo as doce horas do día arriba indicado.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA